Kamu bisa jelasin ke aku soal HMS Ark Royal (91) dalam bahasa melayu?

HMS Ark Royal (nombor pennant 91) adalah sebuah kapal induk  Royal Navy yang berkhidmat semasa Perang Dunia II.

Direka pada 1934 untuk memenuhi larangan Perjanjian Tentera Laut Washington, Ark Royal telah dibina oleh Cammell Laird di Birkenhead, England, dan siap pada November 1938. Reka bentuknya berlainan dari kapal induk yang sebelumnya. Ark Royal merupakan kapal pertama dimana hangar dan geladak penerbangan adalah bahagian integral dengan badan kapal, bukannya ditambah atau sebahagian dari superstruktur. Direka untuk membawa sejumlah besar kapal terbang, ia mempunyai dua tingkat dek hangar. Ia berkhidmat dalam tempoh yang pertama kali melihat penggunaan meluas kuasa udara tentera laut; beberapa taktik kapal induk dicipta dan diperhalusi di atas Ark Royal.

Ark Royal berkhidmat di beberapa kancah tentera laut paling aktif dalam Perang Dunia Kedua. Ia terlibat dalam pembunuhan udara dan pembunuhan U-boat pertama semasa perang, operasi diluar pantai Norway, pencarian kapal tempur Jerman , dan konvoi Malta. Ark Royal terselamat dari beberapa serangan yang hampir tepat dan mendapat reputasi sebagai 'kapal bertuah'. Ia telah di torpedo pada 13 November 1941 oleh U-81 dan tenggelam pada keesokkan harinya: salah seorang dari 1,488 anak kapalnya terkorban. Penenggelamannya menjadi kes siasatan, dengan para penyiasat ingin mengetahui bagaimana kapal induk itu boleh karam, walaupun ada usaha untuk menyelamatkan kapal itu dan menundanya ke pangkalan laut di Gibraltar. Mereka mendapati beberapa kecacatan reka bentuk menyumbang kepada kehilangan ini, yang kemudiannya diperbaiki dalam kapal induk baru British.

Bangkai kapal telah ditemui pada Disember 2002 oleh sebuah syarikat tinjauan bawah laut Amerika dengan menggunakan sonar yang dipasang pada kenderaan bebas bawah laut, dibawah kontrak dari BBC untuk penggambaran dokumentari tentang kapal itu, pada kedalaman kira-kira  dan hampir  dari Gibraltar.